Diari Oficial de la Generalitat Valenciana


Sumari del DOGV 3599, del 07-10-1999 (1999/8463)

RESOLUCIÓ de 14 de setembre de 1999, per la qual s'autoritza la línia aerosubterrània D/C de transport d'energia elèctrica a la tensió de 20 kV, des de la E.T. la Lloma a Terra Mítica, al terme municipal de Benidorm, i es declara, en concret, la seua utilitat pública.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3599

Data del DOGV
:   07-10-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/8463


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de data 14 de setembre de 1999, per la qual s'autoritza la línia aerosubterrània D/C de transport d'energia elèctrica a la tensió de 20 kV, des de la ET la Lloma a Terra Mítica, al terme municipal de Benidorm, i es declara, en concret, la seua utilitat pública. [1999/F8463]
  
Mitjançant la Resolució d'aquest Servei Territorial d'Indústria i Energia, de data 11 de maig de 1999, es va sotmetre a informació pública la relació concreta i individualitzada de béns i drets afectats per la indicada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola, SA.
  
Durant el període d'informació pública es va presentar una al·legació del senyor Francisco Baldo Llorens on sol·licitava que no s'instal·lara la línia, al·legació que va ser contestada per l'entitat beneficiària, que manifestava que atés que l'al·legador no addueix cap raó tècnica que hi justifique la seua oposició, ni tampoc assenyala un millor traçat, calia desestimar-ne la sol·licitud.
  
Atés que s'han respectat en la mesura que s'ha pogut els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que hauran de ser determinades per mutu acord, o mitjançant el corresponent expedient de preu just pel Jurat Provincial d'Expropiacions.
  
En virtut d'això, de conformitat amb el que s'ha disposat en el capítol III del Decret 2.617/1966, de 20 d'octubre (BOE de 24), i en els articles 53 i 54 de la Llei 54/1997, de 27 de novembre (BOE de 28/11/1997), aquest Servei Territorial d'Indústria i Energia ha resolt aprovar el projecte d'execució i autoritzar a Iberdrola, SA, la instal·lació de la línia aerosubterrània D/C de transport d'energia elèctrica a la tensió de 20 kV, des de la ET la Lloma a Terra Mítica, al terme municipal de Benidorm; i declarar-ne, al mateix temps, la utilitat pública, en concret, establint-se en tot cas les següents prescripcions:
  
Primera
  
En tot moment haurà de complir-se tot el que s'ha establit en el Decret 2.617/1966, d'Instal·lacions Elèctriques; i també en la Llei 54/1997, del Sector Elèctric.
  
Segona
  
El termini per a l'execució de les obres i instal·lacions serà de 12 mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen mitjançant la present resolució hauran de realitzar-se d'acord amb el projecte i la resta de la documentació tècnica presentada. Les instal·lacions queden especificades en les següents dades bàsiques: Longitud 2.375 metres (aèria: 1.980 m; subterrània: 395 m). Conductors: LA-175 per a LAMT D/C i DH-Z1 3(1x400) mm2. Al. Aïllament: cadenes de caperutxa i tiges i aïllament sec.
  
Quarta
  
Els encreuaments especials i altres afeccions de béns de domini públic es realitzaran de conformitat amb els condicionats imposats pels organismes competents en cada cas.
  
Cinquena
  
Iberdrola, SA, donarà compte de l'acabament de les instal·lacions a aquest servei territorial per al reconeixement definitiu i l'alçament de l'acta de posada en servei de les instal·lacions; sense aquest requisit no hi podran entrar en funcionament.
  
Sisena
  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions indicades per la declaració inexacta de les dades subministrades, o una altra causa excepcional que ho justifique.
  
Contra aquesta resolució, que no posa fi a la via administrativa, es pot interposar un recurs ordinari davant la Direcció General d'Indústria i Energia (carrer de Colom, número 32, 46069 València), en el termini d'un mes comptat a partir del dia de la seua publicació, sense perjudici de la continuació de l'expedient, atesa l'executivitat de la resolució que s'autoritza, perquè ho disposa així l'article 56 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.